Ritratti xokkanti juru kif żewġt ifrieħ ta’ qattus instabu mbiċċra fi Triq San Ġorġ, f’Raħal Ġdid. Skont il-grupp tal-attivisti tal-annimali, Time for Change , il-mod kif dawn il-qtates tbiċċru juri biċ-ċar li dawn ma nqatlux minn xi annimal ieħor iżda minn xi persuna/i mhux magħrufa. Ir-residenti li sabu ma’ wiċċhom din ix-xena makabra rrappurtaw il-każ kemm lill-Kunsill Lokali tal-lokalità kif ukoll lill-Pulizija. Dan kien it-tieni każ ta’ moħqrija fuq l-annimali f’temp ta’ ftit jiem wara li nstab Percy, il-kelb mormi fiż-żibel b’sieq miksura.